Kohima Jain temple
கோஹிமா ஜெயின் கோயில் நாகாலாந்தின் கோஹிமாவில் அமைந்துள்ளது. 1920 ஆம் ஆண்டில் கட்டப்பட்ட இந்த கோயில் நாகாலாந்தின் மிகப் பழமையான சமணக் கோயிலாகும். சுதந்திரத்திற்கு முந்தைய காலத்தில், நாகாலாந்தில் பெரும்பாலான சமண குடும்பங்கள் கோஹிமாவில் குடியேறினர். நாகாலாந்தின் முதல் சமணக் கோயில் 1920 ஆம் ஆண்டில் கோஹிமாவில் 8 சேத்தி குடும்பங்களால் கட்டப்பட்டது, அவர்களின் மூதாதையர்கள் ஸ்ரீ ஹர்தியோ சேத்தி மற்றும் ஸ்ரீ ஹிராலால் சேத்தி ஆவர். இருப்பினும், இரண்டாம் உலகப் போரின் போது ஜப்பானிய படையெடுப்பு காரணமாக இந்த குடும்பங்கள் பின்னர் 1944 இல் திமாப்பூருக்கு குடிபெயர்ந்தன. கோயிலின் மூலநாயக் மகாவீரரின் சிலை ஆகும். இந்த குடும்பங்கள் 1947இல் திமாப்பூர் சமணக் கோயிலும், 1947இல் எஸ். டி. சமணப் பள்ளியையும், 1975இல் எஸ். டி. சமண அறக்கட்டளை மருத்துவமனையையும் கட்டின. கோஹிமா சமண கோயில் குழுவின் முதல் தலைவர் ஸ்ரீ தேவலால் சேத்தி, அதைத் தொடர்ந்து ஸ்ரீ ஜெத்மல் சேத்தி. ஸ்ரீ புல்சந்த் சேத்தி கோயிலின் செயலாளராக பணியாற்றினார். திரு புல்சந்த் சேத்தி 1947 இல் கோஹிமா சமண கோயில் குழுவின் தலைவராக ஆனார், 1965 வரை தொடர்ந்தார். அவரைத் தொடர்ந்து ஸ்ரீ கிஷன்லால் சேத்தி, ஸ்ரீ கௌரிலால் சேத்தி, ஸ்ரீ பிரகாஷ் சந்த் சேத்தி மற்றும் ஸ்ரீ சோஹன்லால் சேத்தி ஆகியோர் வந்தனர். புல்சந்த் சேத்தியின் மகன் திரு பவன் குமார் சேத்தி கோஹிமா சமண கோயில் குழுவின் தற்போதைய தலைவராக உள்ளார். கேலரி